Viborger Samler, 1815-07-06
Den er dateret Waterlod den 19de Juni og indeholder i det Væsentligste følgende: Bonaparte havde samlet det 1ste, 2det, 3die, 4de og 6te franske Armeekorps, den keiserlige Garde og næsten sit hele Kavallerie ved Maas og Sambre imellem d. 10 og 14 d., angreb de preussiske Forposter i Thuin og Lobez ved Daggrye d. 15de, og trængte dem tilbagetil Fleurus. Marskal Blücher koncentrerede nu sine Tropper ved Sombref, og maatte efter det heftige Angreb d. 16de, hvorved Wellington, der selv blev angrebet af det 1ste og 2det Korps, ikke kunde understøtte ham som han ønskede, atter om Natten trække sig tilbage til Wavre. Som en Følge heraf maatte Wellington ligeledes rykke tilbage fra Quatre bras til Genarpe og herfra den 17de til Waterloo. "Vort Tab - skriver Wellington - var stort og jeg maae især beklage Hs. Durchl. Hertugen af Brunsvigs Død, som faldt fægtende tappert i Spidsen for sine Tropper. Den Stilling Wellington havde valgt ved Waterlod, gjennemskar Hovedveien fra Charleroi og Nivelles, med Centrummet besatte han Huset og Haugen ved Hougoumont, høire Fløi støttede sig til en Forskandsning ved Merke Braine og med den venstre vedligeholdtes Forbindelsen med Blücher i Wavre. Fjenden samlede sin Armee og gjorde den 18de omtrent Kl. 10 et rasende Angreb paa Posten ved Hougoumont, som siden udbredte sig over hele Linien. Det lykkedes ham at tage Meieriet la Haye Sainte; men forgiæves angreb han flere Gange med sit Kavallerie det engelske Jnfanterie. Ligeledes blev om Aftenen et fortvivlet Forsøg paa at gjennembryde den venstre Side af Centrum afslaaet, og da Wellington nu mærkede, at Tropperne trak sig tilbage, i stor Forvirring, og opdagede at Blücher, personlig nærmede sig med et Armeekorps paa den venstre Fløi, lod han ufortøvet sin hele Linie rykke frem. Dette Angreb var paa alle Punkter heldigt. Fjenden blev fordrevet af sin Stilling paa alle Høiene, flygtede i største Forvirring og efterlod sig, saa vidt lader sig skjønne, 150 Kanoner med tilhørende Munition. "Jeg standsede - vedbliver Welling, ton - først Forfølgelsen længe efter at Mørket var faldet paa, formedelst vore Troppers Mathed, som havde været 12 Timer i Fægtning, og efterat Fyrst Blücher havde givet mig den Forsikring, at ville forfølge Fjenden hele Natten igjennem. Han har og i Morges meldt mig, at han har tage 60 den keiserlige Garde tilhørende Kanoner, adskillige af Bonapartes Vogne, Bagage t. i Ge nappe. Jeg agter i Morgen (den 20de) at rykke frem imod Nivelles og ikke at opholde mine Operationer. Deres Herlighed vil indsee, at en saa fortvivlet Fægtning og slige Fordele ikke kunde vindes uden stort Tab, og det smerter mig at maatte tilføie, at vores var meget stort." Til Slutning følger Lovtaler over de meest udmærkede Officerer, samt Fyrst Blücher og den preussiske Armee. "Jeg tilskriver samme denne varme, Dags betydelige Resultat, fordi jeg saa villig og til rette Tid fik Bistand fra den." Efterat have roest Armeens Forhold i det hele navn giver han følgende Officerer, som især udmærkede sig General Coote af den engelske Garde (der blev haardt saaret) Generallieutn. Clinton Generallieutnant Carl Alten haardt saaret) Generalmajorerne: Maitland, Byng, Adams, Dørnberg, Sommerset, Oberst Ompteda. General Kruse i Nassansk Tjeneste. J Slaget understøttedes Hertugen af Generalerne: Pozzo di Borgo, Baron Vincent (begge bleve saarede) van Reede, Müffling og Alava. Den brave Preussiske Armees kraftige Bistand tilskriver han det gode Udfald af denne haar de og usædvanlig blodige Kamp - Da Beretningen blev skreven, havde Hertugen endnu ikke fuldstændig Kundskab om sin Armees Tab, som er betydeligt - Jmidlertid tilføier han denne foreløbige Liste over Tabet af Officerer: Dræbte bleve: Hertugen af Brunsvig, Generallieutenant Thomas Picton, Generalmajor Ponsonby, af den Tydske Legion Oberst du Plat og Oberst Ompteda, Obersterne Morrin- og Ellis, Oberstlieutn. Macana, Cammeron, Alexanden Gordon (Hertugens Adjutant) Canning og CurrieMajorerne: Howard, Bain, Ramsay, Cairnes, Chambres, Crafton Rosewitt; Captainerne, Belton, Crawfort, Curzon, Eles, Robertson, Kennedi, Gonning, af den Tydske Legion, Capt. Schau mann, Holycowann, Marschal, Goeben og 4 Engelske Lieutnanter. Saarede ere: Prindsen af Oranien, Generallieutn. Grev E. Urbringe (som mistede et Been) Generallieutenant v. Alten, Generalmajorerne: Cork (mistede høire Arm) Bernes Kemple, Halkett, Adams, Dörnberg. Oberster 5, Oberstlieutenanter 17, Majorer 10, Captainer 14 og Lieutenanter 15.